Sentenza tal-Qorti Ġenerali (It-Tmien Awla) tat‑8 ta’ Frar 2018 – Institute for Direct Democracy in Europe vs Il-Parlament

(Kawża T‑118/17)

“Dritt istituzzjonali – Parlament Ewropew – Deċiżjoni li jingħata sussidju lil fondazzjoni politika għas-sena finanzjarja 2017 u li tipprevedi l-prefinanzjament b’rata ta’ 33 % tal- ammont massimu tas-sussidju u l-obbligu li tingħata garanzija bankarja ta’ prefinanzajment – Rikors għal anmnullament – Att li jista’ jiġi kkontestat – Ammissibbiltà – Obbligu ta’ imparzjalità – Drittijiet tad-difiża – Regolament Finanzjarju – Regoli li jimplementaw ir-Regolament Finanzjarju – Regolament (KE) Nru 2004/2003 – Proporzjonalità”

1. Drittijiet fundamentali–Karta tad-Drittijiet Fundamentali tal-Unjoni Ewropea–Dritt għal amministrazzjoni tajba–Rekwiżit ta’ imparzjalità–Kunċett (Karta tad-Drittijiet Fundamentali tal-Unjoni Ewropea, Artikolu 41(1)) (ara l-punti 26, 27)

2. Il-Parlament Ewropew–Finanzjament ta’ partiti politiċi f’livell Ewropew–Sospensjoni ta’ sussidju f’każ ta’ irregolaritajiet imwettqa mill-benefiċjarju–Dritt tal-benefiċjarju li jippreżenta osservazzjonijiet qabel it-teħid tad-deċiżjoni–Terminu–Osservanza ta’ terminu raġonevoli (Karta tad-Drittijiet Fundamentali tal-Unjoni Ewropea, Artikolu 41(2); Regolament tal-Parlament Ewropew u tal-Kunsill Nru 2004/2003) (ara l-punti 37, 39)

3. Il-Parlament Ewropew–Finanzjament ta’ partiti politiċi f’livell Ewropew–Sospensjoni ta’ sussidju f’każ ta’ irregolaritajiet imwettqa mill-benefiċjarju–Obbligu li jinstema’ l-benefiċjarju waqt il-laqgħa tal-Bureau tal-Parlament Finanzjament li wasslet għat-teħid tad-deċiżjoni–Assenza (Regolament tal-Parlament Ewropew u tal-Kunsill Nru 2004/2003) (ara l-punt 45)

4. Il-Parlament Ewropew–Finanzjament ta’ partiti politiċi f’livell Ewropew–Sospensjoni ta’ sussidju f’każ ta’ irregolaritajiet imwettqa mill-benefiċjarju–Applikazzjoni tas-sospensjoni għal irregolaritajiet relatati ma’ sena finanzjarja qabel dik kurrenti–Ammissibbiltà–Ksur tal-prinċipju ta’ proporzjonalità–Assenza (Regolament tal-Parlament Ewropew u tal-Kunsill Nru 966/2012, Artikolu 135(2) u (5); Regolament tal-Kummissjoni Nru 1268/2012, Artikolu 208(1)) (ara l-punti 52, 54, 55, 65, 67, 69)

5. Il-Parlament Ewropew–Finanzjament ta’ partiti politiċi f’livell Ewropew–Sospensjoni ta’ sussidju f’każ ta’ irregolaritajiet imwettqa mill-benefiċjarju–Applikazzjoni tas-sospensjoni matul l-iżvolġiment ta’ investigazzjoni intiża li tistabbilixxi l-użu ta’ fondi għal infiq mhux awtorizzat–Ammissibbiltà (Deċiżjoni tal-Bureau tal-Parlament li tistabbilixxi l-modalitajiet għall-applikazzjoni tar-Regolament Nru 2004/2003, l-ewwel paragrafu (a) tal-Artikolu 8) (ara l-punt 58)

6. Rikors għal annullament–Atti li jistgħu jiġu kkontestati–Kunċett–Atti li jipproduċu effetti legali vinkolanti–Deċiżjoni tal-Parlament li tillimita l-prefinanzjament mogħti lil fondazzjoni politika suġġetta għall-għoti ta’ garanzija bankarja–Esklużjoni–Effetti tal-att suġġetti għat-teħid ta’ deċiżjoni ġdida (Artikolu 263 TFUE) (ara l-punti 75, 76, 78, 80)

Suġġett

Talba bbażata fuq l-Artikolu 263 TFUE u intiża għall-annullament tad-Deċiżjoni FINS-2017–28 tal-Parlament Ewropew, tal‑12 ta’ Diċembru 2016, dwar l-għoti ta’ sussidju lir-rikorrent, sa fejn din id-deċiżjoni tissospendi l-ħlas tal-imsemmi sussidju għas-sena finanzjarja 2017 u sa fejn tillimita l-prefinanzjament għal 33 % tal-ammont massimu tas-sussidju suġġett għall-għoti ta’ garanzija bankarja.

Dispożittiv

1) Ir-rikors huwa miċħud.